Uznesenie Súdneho dvora (ôsma komora) z 25. marca 2022 – IP a i. (Zistenie vecnej správnosti skutkového stavu vo veci samej)
(vec C‑609/21)
„Návrh na začatie prejudiciálneho konania – Článok 99 Rokovacieho poriadku Súdneho dvora – Článok 4 ods. 3 ZEÚ – Článok 267 ZFEÚ – Charta základných práv Európskej únie – Článok 47 druhý odsek – Článok 94 Rokovacieho poriadku Súdneho dvora – Obsah návrhu na začatie prejudiciálneho konania – Vnútroštátna právna úprava, ktorá ukladá vnútroštátnemu trestnému súdu povinnosť vylúčiť sa z rozhodovania z dôvodu, že v návrhu na začatie prejudiciálneho konania zaujal stanovisko k skutkovému rámcu veci, pretože inak bude rozhodnutie, ktoré má byť vydané vo veci samej, vyhlásené za neplatné – Článok 18 ZFEÚ – Článok 21 ods. 2 Charty – Článok 23 Štatútu Súdneho dvora Európskej únie – Povinnosť vnútroštátnych súdov informovať svoj členský štát o každom návrhu na začatie prejudiciálneho konania podanom na Súdny dvor“
1.      Prejudiciálne otázky – Podanie návrhu na Súdny dvor – Obsah návrhu na začatie prejudiciálneho konania – Vnútroštátna právna úprava, ktorá ukladá vnútroštátnemu trestnému súdu povinnosť vylúčiť sa z rozhodovania z dôvodu, že v návrhu na začatie prejudiciálneho konania zaujal stanovisko k skutkovému rámcu veci, pretože inak bude rozhodnutie, ktoré má byť vydané vo veci samej, vyhlásené za neplatné – Neprípustnosť
(článok 4 ods. 3 ZEÚ; článok 267 ZFEÚ; Charta základných práv Európskej únie, článok 47 druhý odsek; Rokovací poriadok Súdneho dvora, článok 94)
(pozri body 30 – 32, 34 – 36, bod 1 výroku)
2.      Členské štáty – Povinnosti – Právomoc vnútroštátnych súdov obrátiť sa na Súdny dvor – Prednosť – Vnútroštátna právna úprava, ktorá bráni vnútroštátnemu súdu trvať na podaní návrhu na začatie prejudiciálneho konania pred Súdnym dvorom – Neprípustnosť – Povinnosti a oprávnenia vnútroštátneho súdu – Povinnosť neuplatniť vnútroštátne ustanovenie, ktoré je v rozpore s právom Únie
(článok 267 ZEÚ)
(pozri bod 33)
3.      Prejudiciálne otázky – Podanie návrhu na Súdny dvor – Právomoci vnútroštátnych súdov – Povinnosť vnútroštátnych súdov informovať svoj členský štát o každom návrhu na začatie prejudiciálneho konania podanom na Súdny dvor – Neexistencia vplyvu
(článok 267 ZFEÚ; Štatút Súdneho dvora, článok 23)
(pozri body 39, 43, bod 2 výroku)
Výrok
1.
Článok 267 ZFEÚ a článok 94 prvý odsek písm. a) Rokovacieho poriadku Súdneho dvora v spojení s článkom 4 ods. 3 ZEÚ a článkom 47 druhým odsekom Charty základných práv Európskej únie sa majú vykladať v tom zmysle, že bránia vnútroštátnej právnej úprave, ktorá ukladá súdom rozhodujúcim v trestných veciach, ak sa v rámci návrhu na začatie prejudiciálneho konania podaného Súdnemu dvoru vyjadria k skutkovým okolnostiam, povinnosť vylúčiť sa z rozhodovania veci, pretože inak bude rozhodnutie, ktoré má byť vydané vo veci samej, vyhlásené za neplatné. Takúto právnu úpravu nesmú tieto súdy, ako aj akýkoľvek orgán oprávnený ho uplatňovať, uplatniť.
2.
Článok 18 ZFEÚ, článok 21 ods. 2 Charty základných práv, ako aj článok 23 Štatútu Súdneho dvora Európskej únie sa majú vykladať v tom zmysle, že nebránia právnej úprave členského štátu, ktorá ukladá súdu, ktorý podá návrh na začatie prejudiciálneho konania na Súdny dvor, povinnosť zaslať kópiu tohto návrhu orgánu zodpovednému za zabezpečenie zastúpenia tohto členského štátu pred Súdnym dvorom.